**Formannskapets behandling av sak** **14/2025 i møte den** **09.04.2025:**

**Behandling**

Kommunedirektørens forslag til vedtak enstemmig vedtatt.

**Vedtak:**

Røyrvik kommune legger forslag til lokalforskrift for Indre Namdal legetjeneste ut på høring. Høringsfristen settes til 22. mai 2025.

I denne saken legger hvert formannskapene i Indre Namdal forslag til lokal forskrift for Indre Namdal legetjeneste KO ut på høring. Alle kommunene må gjøre likelydende vedtak for at høringen skal være gjeldende.

Denne forskriften gjelder forsøk om felles legetjeneste i Indre Namdal (Indre Namdal legetjeneste KO), organisert som et kommunalt oppgavefellesskap som eget rettssubjekt med mulighet for å fatte enkeltvedtak.

Det tas sikte på å legge frem en sak om etablering av Indre Namdal legetjeneste KO til formannskapene første uke i juni 2025, og påfølgende kommunestyrer i juni. Saken i juni 2025 vil inneholde høringsinnspill på lokalforskrift, forslag om etablering av oppgavefellesskapet, samarbeidsavtalen og delegasjoner fra kommunene til oppgavefellesskapet. Ved behov vil det kalles inn til et felles formannskapsmøte i forkant av politisk behandling i juni 2025.

Samarbeidsavtalen, slik den foreligger nå, legges ved denne saken slik at det er mulig å se helheten i organiseringen av et kommunalt oppgavefellesskap ( KO). Samarbeidsavtalen er ikke en del av høringen, og således kun et vedlegg til denne saken.

Samarbeidsavtalen skal vedtas av alle fire kommunestyrene, men ikke godkjennes av kommunal- og distrikts departementet (KDD). Lokal forskrift skal godkjennes av KDD. KDD tar endelig stilling til forsøkssøknaden fra Indre Namdal og om forskriften kan godkjennes i etterkant av vedtakene i kommunestyrene i juni.